老寋行
作者：黄大受
朝代：宋

paragraphs: 朔風狂驚岷峨流，帝敕雲螭藩四州。
頷珠千載化老寋，一變爲回鐍川鍵。
蠶叢簸弄幾爲翻，欲捲全蜀淪腥膻。
瞿塘下連滄海脈，愁積溟漲牽鰲極。
臣冰呼天天不聞，快斥金翅清江氛。
連環不解萬古鐵，陽侯依舊千江月。
紫庭登奏尤其元，西州之功不補愆。
清源血食天地久，其於冰兮亦何有。